અમદાવાદ: જુલાઈ મહિનો અડધો પૂરો થવા આવ્યો છે. દર વર્ષે તો આટલા સમયમાં અમદાવાદમાં સીઝનનો 30 ટકાથી પણ વધુ વરસાદ થઈ જ ચૂક્યો હોય છે, પરંતુ આ વખતે તો જાણે શહેરને કોઈની નજર લાગી ગઈ હોય તેમ અમદાવાદ અને અમદાવાદીઓ વરસાદ માટે તરસી રહ્યા છે. તેમાંય વાદળછાયા વાતાવરણમાં પણ વરસાદ ન આવે ત્યારે અમદાવાદીઓ આકાશ તરફ જોઈ માથું ખંજવાળતા રહી જાય છે. લાખ રુપિયાનો સવાલ એ છે કે, આખરે અમદાવાદમાં વરસાદ કેમ નથી પડી રહ્યો?